stanford-oval/wikipedia huggingface dataset:
Palmroth
Tunnettuja nimenkantajia

Aarno Palmroth (1929–2009), suomalainen yritysjohtaja, teollisuusneuvos
Artur Palmroth (1864–1948), suomalainen pappi, päätoimittaja ja Helsingin Diakonissalaitoksen johtaja
Arvo Valte Palmroth (1916–1997), suomalainen laulaja, lauluntekijä ja maallikkosaarnaaja
Casimir Palmroth (1826–1880), suomalainen virkamies, ministerivaltiosihteerin apulainen
Fredrik Immanuel Palmroth (1848–1900), suomalainen juristi, esittelijäsihteeri ja valtioneuvos
Georg Palmroth (1881–1951), suomalainen ratsuväen kenraalimajuri, Fredrik Immanuel Palmrothin poika
Georg Konstantin Palmroth (1862–1913), Viipurin maistraatin oikeusneuvos
Gunnar Palmroth (1913–1965), suomalainen suurlähettiläs ja juristi
Hannes Palmroth (1872–1927), kartanonomistaja ja Pyhäjärven sahan perustaja
Johan Palmroth (1659–1727), professori Uppsalan yliopistossa
Juhani Palmroth (1929–1978), suomalainen kenkätehtailija, Pentti Palmrothin poika
Henri Palmroth (s. 1984), suomalainen jääkiekkoilija
Kaj Palmroth (s. 1980), suomalainen salibandypelaaja
Karl Palmroth (1753–1839), suomalainen kapteeni Porin jalkaväkirykmenttissä
Markus Palmroth (s. 1989), suomalainen jääkiekkoilija
Mikael Vasunta, aik. Palmroth (1891–1935), suomalainen toimittaja, viulutaiteilija, näytelmäkirjailija ja suomentaja, Wilhelm Palmrothin poika
Minna Palmroth (s. 1975), suomalainen avaruusfyysikko ja professori
Pentti Palmroth (1901–1968), suomalainen kenkätehtailija ja kunnallisneuvos
Per Wilhelm Palmroth (1765–1825), ruotsalainen arkkitehti
Pertti Palmroth (1931–2020), suomalainen kenkätehtailija ja -suunnittelija, Pentti Palmrothin poika
Reino Palmroth (1906–1992), suomalainen kamarineuvos, majuri, kirjailija, sanoittaja ja radiotoimittaja, Wilhelm Palmrothin poika
Tero Palmroth (s. 1953), suomalainen moottoriurheilija ja kenkäsuunnittelija, Pertti Palmrothin poika
Toivo Palmroth (1903–1947), suomalainen säveltäjä ja näyttelijä, Wilhelm Palmrothin poika
Wilhelm Palmroth (1868–1945), suomalainen kirkkoherra, lääninrovasti ja pankinjohtaja
Tuotemerkki

Palmroth on suomalainen jalkine- ja laukkutuotemerkki.
Musiikki

Palmroth, suomalainen rap-tuottaja
Robyn Regehr

| Robyn Regehr |
| --- | --- |

Henkilötiedot
Syntynyt: 19. huhtikuuta 1980 (ikä 44) Recife, Brasilia
Kansalaisuus:   Kanada
Jääkiekkoilija
Lempinimi:  Ears, Reggie
Pelipaikka:  puolustaja
Maila:  vasen
Pituus:  191 cm
Paino:  102 kg
Pelinumero:  24
Pelaajaura
Pääsarjaura:  1999–2015
Seurat:  Calgary Flames Buffalo Sabres   Los Angeles Kings
NHL-varaus:  19. varaus, 1998 Colorado Avalanche
| Stanley Cup  |
| --- | --- | --- |
|  | Los Angeles Kings | 2014  |
| Mitalit> Maa:  Kanada.Miesten jääkiekko.MM-kilpailut  | Mitalit> Maa:  Kanada.Miesten jääkiekko.MM-kilpailut  | Mitalit> Maa:  Kanada.Miesten jääkiekko.MM-kilpailut  | Maa:  Kanada> Miesten jääkiekko. |
| --- | --- | --- | --- |
|  Hopeaa | Itävalta 2005 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Hopeaa | Kanada 1999 | jääkiekko |  |
| World Cup  | World Cup  | World Cup  |  |
|  Kultaa | 2004 | jääkiekko |  |
Robyn Regehr (s. 19. huhtikuuta 1980 Recife, Brasilia) on kanadalainen uransa lopettanut jääkiekkoilija, pelipaikaltaan puolustaja.
Ura > Juniorivuodet

Ennen uraansa ammattilaisena Regehr kiekkoili vuodet 1996–1999 Kamloops Blazersissä juniorisarja WHL:ssä. Pisteiden valossa parhaalla WHL-kaudellaan, kaudella 1998–1999, hän teki 54:ssä pelaamassaan runkosarjaottelussa 32 tehopistettä, 12 maalia ja 20 syöttöpistettä. Yhteensä hän pelasi WHL:ssä kolmen kauden aikana 183 runkosarjaottelua, joissa hän teki 69 tehopistettä, 20 maalia ja 49 syöttöpistettä. Pudotuspeliotteluita hän pelasi 22, joissa hän teki yhdeksän tehopistettä, maalin ja kahdeksan syöttöpistettä.
Ura > Maajoukkue

Robyn Regehr on edustanut Kanadaa kahdesti aikuisten jääkiekon maailmanmestaruuskilpailuissa, vuosina 2000 ja 2005. Vuonna 2005 hän oli voittamassa MM-hopeaa. Vuonna 2004 hän edusti Kanadaa maalle voitokkaassa jääkiekon maailmancupissa ja vuonna 2006 hän oli mukana Kanadan olympiajoukkueessa Torinon olympialaisten jääkiekkoturnauksessa.
Perhe

Regehr asui ensimmäiset elinvuotensa Kanadan ulkopuolella, Brasiliassa ja Indonesiassa, kun hänen vanhempansa Ron ja Edith Regehr työskentelivät mennoniittikirkon lähetyssaarnaajina. Robynin lisäksi myös hänen veljensä, vuonna 1983 Bandungissa syntynyt Richie Regehr on entinen ammattilaisjääkiekkoilija. Richie Regehr pelasi yhteensä 20 NHL:n runkosarjaottelua Calgary Flamesin riveissä vuosina 2005-2007.
Dynamite (BTS:n kappale)

| ”Dynamite” BTS |
| --- | --- | --- |

Singlen tiedot
 Äänitetty : Heinäkuu 2020
 Julkaistu: 29. elokuuta 2020
 Formaatti: digitaalinen lataus
 Tuottaja(t): David Stewart, Jessica Agombar
 Tyylilaji: pop   Disko (musiikinlaji)
 Kesto: 03.19
 Levy-yhtiö: Big Hit
BTS muut singlet
| ”Stay Gold” 2020 | ”Dynamite” 2020 | ”Savage Love (Laxed – Siren Beat) (BTS Remix)” 2020 |
Dynamite on eteläkorealaisen poikabändi BTS:n kappale, joka julkaistiin 21. elokuuta 2020 Big Hit Entertainmentin ja Sony Music Entertainmentin kautta. Se on yhtyeen ensimmäinen kokonaan englanniksi äänitetty kappale.  David Stewartin ja Jessica Agombarin kirjoittama ja Stewartin tuottama kappale  on pirteä diskopop - kappale, jossa on funk-, soul- ja bubblegum-popin elementtejä. Se saa vaikutteita 1970-luvun musiikista – siinä on juhlatorvet, napsahtelevia käsien taputuksia ja kaikuvia syntikkakappaleita.
Laulu on tarkoitettu rauhoittamaan kuulijoita COVID-19-pandemian aikana, ja se puhuu ilosta ja arvostamisesta pienistä asioista, jotka tekevät elämästä arvokasta. Julkaisun jälkeen "Dynamite" sai positiivisia arvosteluja musiikkikriitikoilta, kiitosta sen tarttumisesta ja laajasti houkuttelevasta retrosoundista. Se keräsi yhtyeelle heidän ensimmäisen Grammy- ehdokkuutensa parhaan pop-duon/ryhmän esityksen 63. vuosittaisessa Grammy Awards -gaalassa, mikä teki heistä ensimmäinen korealainen pop-esiintyjä, joka on ehdolla yhdelle.
"Dynamite" koki suuria määriä kaupallista menestystä maailmanlaajuisesti; se debytoi Billboard Hot 100 -listan ykkösenä, jolloin siitä tuli yhtyeen ensimmäinen ykkössingle Yhdysvalloissa ja BTS:stä ensimmäinen koko eteläkorealainen esiintyjä Hot 100 -listan kärjessä. Kappale myi 265 000 latausta ensimmäisellä viikollaan, mikä on suurin pelkkä myyntiviikko sitten Taylor Swiftin " Look What You Made Me Do " (2017). "Dynamite" pysyi Hot 100 -listan huipulla yhteensä kolme viikkoa. Spotifyssa "Dynamite" debytoi 7.778:lla miljoonaa suoratoistoa, mikä merkitsee kappaleen suurinta avauspäivää vuonna 2020. Lisäksi "Dynamite" nousi ykköseksi sekä Billboard Global 200- että Billboard Global Excl. Yhdysvaltain listalla, joka on viimeksi mainitun kärjessä kolme peräkkäistä viikkoa. Kappale nousi kymmenen parhaan joukkoon 25 maassa, mukaan lukien Australiassa, Kanadassa ja Isossa-Britanniassa, sekä Unkarissa, Israelissa, Liettuassa, Malesiassa, Singaporessa ja Etelä-Koreassa. Mukana oleva musiikkivideo saavutti miljardin katselukerran 12. huhtikuuta 2021.
Alun perin itsenäinen single "Dynamite" sisältyi myöhemmin BTS:n viidennelle koreankieliselle albumille Be, joka julkaistiin 20. marraskuuta 2020.
Hrozan ohjusisku

| Hrozan ohjusisku |
| --- | --- |

Paikka:  Hroza, Ukraina
Kohde:  ukrainalaiset siviilit
Ajankohta:  5. lokakuuta 2023
Iskutyyppi:  ohjusisku
Kuolleita:  53
Haavoittuneita:  7
Epäilty/epäillyt:   Venäjä
Tekoväline:  Iskander
Venäjän asevoimat iskivät Iskander-ohjuksella kauppaan ja kahvilaan Hrozan kylässä Harkovan alueella Ukrainassa 5. lokakuuta 2023, jolloin 53 sai surmansa. Iskun kohde oli sodassa kaatuneen sotilaan hautajaiset ja muistotilaisuus. Ennen sotaa kylän väkiluku oli noin 330, eli noin 15 % asukkaista kuoli iskussa.
Ukrainan turvallisuuspalvelun mukaan kaksi kylässä asunutta veljestä vihjaisi Venäjälle sotilashautajaisista. Kyseiset miehet pakenivat sittemmin Venäjälle.
Suzuki Vitara

Suzuki Vitara on Suzukin vuodesta 1988 lähtien valmistama automalli, jonka kaksi ensimmäistä sukupolvea ovat erillisrungolle perustuvia katumaastureita ja tämän jälkeiset sukupolvet itsekantavalle korille perustuvia crossovereita. Japanissa mallia on alusta asti myyty nimellä Suzuki Escudo, mutta autolla on ollut myös useita muita nimiä eri markkina-alueilla.
Suzuki Vitara ET/TA (1988–1998)

| Suzuki Vitara ET/TA |
| --- | --- |

Valmistustiedot
Valmistusmaa:   Espanja  Japani
Valmistaja:  Suzuki
Valmistusvuodet:  1988–1998
Muut nimet:  Asüna Sunrunner Chevrolet Tracker Geo Tracker GMC Tracker Mazda Proceed Levante Pontiac Sunrunner Santana 300/350 Suzuki Escudo Suzuki Sidekick
Korimalli:  3-ovinen katumaasturi 5-ovinen katumaasturi
Luokka:  J-segmentti
Seuraaja:  Suzuki Vitara (FT/GT)
Teknisesti samankaltaisia:  Suzuki X-90
Tekniset tiedot
Moottori:  R4 V6
Iskutilavuus:  1,3–2,0 l
Polttoaine:  bensiini diesel
Vetotapa:  takaveto neliveto
Vaihteisto:  5-vaihteinen manuaali 3-vaihteinen automaatti 4-vaihteinen automaatti
Ensimmäisen sukupolven malli esiteltiin vuonna 1998 Japanissa Escudo-nimisenä. Yhdysvalloissa mallia myytiin nimillä Suzuki Sidekick, Chevrolet Tracker ja Geo Tracker. Kanadassa mallin nimiä olivat lisäksi GMC Tracker, Asüna Sunrunner ja Pontiac Sunrunner. Espanjassa mallia valmistettiin ja myytiin Vitaran rinnalla nimillä Santana 300 ja 350. Japanin markkinoilla mallia myytiin lisäksi Mazda Proceed Levante -nimisenä.
Alkuperäinen korimalli oli kolmiovinen, ja se oli saatavana myös kangaskattoisena versiona. Vuonna 1990 sen rinnalle esiteltiin lisäksi pidennetty viisiovinen versio. Ensimmäisen sukupolven Vitaraan perustuu myös kaksiovinen, T-top-tyylisellä katolla varustettu Suzuki X-90.
Suzuki Vitara FT/GT (1998–2005)

| Suzuki Vitara FT/GT |
| --- | --- |

Valmistustiedot
Valmistusmaa:   Espanja  Indonesia  Japani  Kanada  Kolumbia  Venezuela  Yhdysvallat
Valmistaja:  Suzuki
Valmistusvuodet:  1998–2005
Muut nimet:  Chevrolet Grand Vitara Chevrolet Tracker Mazda Proceed Levante Suzuki Escudo
Korimalli:  3-ovinen katumaasturi 5-ovinen katumaasturi
Luokka:  J-segmentti
Edeltäjä:  Suzuki Vitara (ET/TA)
Seuraaja:  Suzuki Vitara (JT)
Teknisesti samankaltaisia:  Suzuki XL-7 I
Tekniset tiedot
Moottori:  R4 V6
Iskutilavuus:  1,6–2,5 l
Polttoaine:  bensiini diesel
Vetotapa:  takaveto neliveto
Vaihteisto:  5-vaihteinen manuaali 4-vaihteinen automaatti
Toisen sukupolven malli esiteltiin vuoden 1998 alkupuolella viisiovisena korimallina. Kangaskattoinen kolmiovinen versio esiteltiin seuraavana vuonna ja sen kovakattoinen versio puolestaan vuonna 2000. Useimmilla vientimarkkinoilla auto sai nimen Grand Vitara, ja Pohjois-Amerikassa sitä myytiin edelleen nimellä Chevrolet Tracker. Japanissa myös Mazda-merkkinen versio oli yhä saatavana. Toisen sukupolven malliin perustuu pidennetty, seitsemänpaikkainen Suzuki XL-7. Markkina-alueesta riippuen mallinimi vaihteli, esimerkiksi Euroopassa auto tunnettiin nimellä Grand Vitara XL-7.
Vuoden 2002 Euro NCAP -kolaritestistä Grand Vitara sai tulokseksi kolme tähteä viidestä.
Suzuki Vitara JT (2005–2015)

| Suzuki Vitara JT |
| --- | --- |

Valmistustiedot
Valmistusmaa:   Indonesia  Japani
Valmistaja:  Suzuki
Valmistusvuodet:  2005–2015
Muut nimet:  Suzuki Escudo
Korimalli:  3-ovinen crossover 5-ovinen crossover
Luokka:  J-segmentti
Edeltäjä:  Suzuki Vitara (FT/GT)
Seuraaja:  Suzuki Vitara (LY)
Tekniset tiedot
Moottori:  R4 V6
Iskutilavuus:  1,9–3,2 l
Polttoaine:  bensiini diesel
Vetotapa:  takaveto neliveto
Vaihteisto:  5-vaihteinen manuaali 4-vaihteinen automaatti 5-vaihteinen automaatti
Kolmannen sukupolven malli muuttui perusrakenteeltaan itsekantavalle korille perustuvaksi. Korimalleina säilyivät kolmi- ja viisiovinen. Uusi XL7 ei enää perustunut Vitaraan, vaan se oli rakennettu General Motorsin kehittämälle Theta-pohjalevylle.
Vuoden 2007 Euro NCAP -kolaritestistä Grand Vitara sai tulokseksi neljä tähteä viidestä.
Vuonna 2012 auto sai muun muassa uudistetun etusäleikön ja etupuskurin.
Suzuki Vitara LY (2015–)

| Suzuki Vitara LY |
| --- | --- |

Valmistustiedot
Valmistusmaa:   Algeria  Kiina  Unkari
Valmistaja:  Suzuki
Valmistusvuodet:  2015–
Muut nimet:  Suzuki Escudo
Korimalli:  5-ovinen crossover
Luokka:  J-segmentti
Edeltäjä:  Suzuki Vitara (JT)
Tekniset tiedot
Moottori:  R3 R4
Iskutilavuus:  1,0–1,6 l
Polttoaine:  bensiini diesel
Vetotapa:  etuveto neliveto
Vaihteisto:  5-vaihteinen manuaali 6-vaihteinen manuaali 6-vaihteinen automaatti
Neljännen sukupolven Vitara esiteltiin Pariisin autonäyttelyssä lokakuussa 2014. Auto on selvästi edeltäjäänsä pienempi kooltaan, sillä sen kokonaispituus lyheni 30 senttimetrillä. Mallin Grand Vitara -nimestä luovuttiin ja ainoa korimalli on viisiovinen.
Vuoden 2015 Euro NCAP -kolaritestistä Vitara sai tulokseksi täydet viisi tähteä.
Pariisin autonäyttelyssä lokakuussa 2018 esiteltiin kasvojenkohotuksen kokenut Vitara. Suurimmat muutokset kohdistuivat keulan ilmeeseen, jossa esimerkiksi etusäleikköä oli uudistettu.
Aiheesta muualla

Kuvia tai muita tiedostoja aiheesta Suzuki Vitara Wikimedia Commonsissa
Viisiovinen Suzuki Sidekick.
Viisiovinen toisen sukupolven Suzuki Vitara.
Kolmannen sukupolven facelift-malli.
Neljännen sukupolven facelift-malli.
Gbessi Zolawadji

Gbessi Zolawadji vuonna 2024.
Koffi Albert Bessanvi Gbessi, (s. 1952 Djégbadji, Ranskan Dahomey) tunnettu myös nimillä Bessanvi Gbessi tai Bessanvi Gbessi Zolawadji, on beniniläinen laulaja, joka tunnetaan Agbadza-musiikin edistäjänä.
Bessanvi Gbessi syntyi kalastajakylässä Ouidahin lähistöllä. Hän peri kiinnostuksen laulamiseen isältään, Bessanvi Dossoulta alias Atchabalta, joka oli suuri laulaja, sekä erityisesti äidiltään Adjouavilta, joka jatkoi suurten Xwla-laulajien perintöä. Koffi varttui kuunnellen isänsä avogan-esityksiä, joka oli alun perin aatelisten seuratanssi, jossa kilpailevat heimot satirisoivat toisiaan. Bessanbia kiinnosti kuitenkin Monon departementin kylästä Oumakonista löytämänsä musiikki, jota kutsuttiin nimellä agbadza.
Koffi debytoi vuonna 1976 ollessaan 20-vuotias. Hän esiintyi maan suosituimpien muusikoiden kanssa Cotonoun Palais des Congresissa. Koffin lahjakkuus toi hänelle menestystä ja agbadza-fanit Beninissä, Togossa ja Ghanassa alkoivat kutsua häntä nimellä Gbessi Zolawadji, joka voidaan kääntää karkeasti minan kielestä nimellä "kaunis ääni, joka tuo kaikki yhteen".
Gbessi on julkaissut 14 äänitettä ja esiintynyt Gabonissa, Kongon Tasavallassa, Ghanassa, Togossa sekä Etelä-Afrikassa, missä hänelle myönnettiin vuonna 2001 vuoden parhaalle traditionaaliselle taiteilijalle myönnettävä Kora-palkinto.
Angelique Kidjon vanhempi veli Oscar Kidjo, joka omistaa Cotonoussa olevan studion, jossa Gbessi nauhoittaa, luonnehtii Gbessin työskentelyä seuraavasti: "Gbessi tutkii sävellyksensä perusteellisesti, opiskelee Mina-kansan laulujen ja tanssien eri tyylejä ja hän on aina tarkkana studiossa. Hän paneutuu äänityksiinsä yhtä paljon kuin kuka tahansa muu nykysäveltäjä. Kun traditionaaliset taiteilijat nauhoittavat puoli tusinaa laulua kahdessa päivässä, Gbessi saattaa viettää viikon tai kymmenen päivää varmistaakseen, että kaikki kappaleet ovat täydellisiä”.
Vaikka Gbessin yhtyeen rytmi rakentuu samalle perustalle kuin muiden agbadza-ryhmien, hän on ottanut rytmeihinsä mukaan myös puhallinsoittimia tai harmonisia pianosovituksia. Mi Dou Agbe on kappale kasetilla, jolla Gbessi voitti Kora -palkinnon. Hän laulaa: ”...älkää aiheuttako pahaa muille. Eläkää omaa elämäänne ja pyrkikää rauhaan ja sopusointuun.”
Laulussa Djah, jossa on samantyyppinen sovitus, hän kehittää samanlaista teemaa: ”Älkää tehkö väärin toisille”, varoittaa Gbessi, ”...teettepä mitä tahansa, kohtaatte sen itse uudestaan.”
Kuuluisassa laulussaan Aoyaka Gbessi ylistää kotikyläänsä ja lahjojaan. ”Agbenou on on avunhuuto", Gbessi laulaa. ”Kärsin, eikä minulla ole ketään, jonka puoleen kääntyä.”
Gbessi asuu Cotonoussa ja esiintyy häissä, kastajaisissa, juhlissa ja konserteissa eri puolilla Beniniä.
Aiheesta muualla

Beninin musiikki
Slut!

| ”"Slut!"” Taylor Swift |
| --- | --- | --- |

Singlen tiedot
 Albumilta: 1989 (Taylor’s Version)
 Studio : Conway Recording (Hollywood)   Electric Lady Studios (New York)   Rough Costumer (Brooklyn)   Sharp Sonics (Los Angeles
 Julkaistu: 27. lokakuuta 2023
 Formaatti: digitaalinen, suoratoisto
 Tekijä(t): Taylor Swift   Jack Antonoff   Patrick Berger
 Tuottaja(t): Swift   Antonoff   Berger
 Tyylilaji: pop
 Kesto: 03.00
 Levy-yhtiö: Republic Records
Listasijoitukset
  3.    5.
Taylor Swiftin muut singlet
| ”Cruel Summer” 2023 | ”"Slut!"” 2023 | ”Is It Over Now?” 2023 |
"Slut!" on yhdysvaltalaisen laulaja Taylor Swiftin kappale albumilta 1989 (Taylor’s Version), joka ilmestyi 27. lokakuuta 2023. Sen ovat säveltäneet ja tuottaneet Swift, Jack Antonoff ja Patrick Berger. Kappale julkaistiin promosinglenä iTunes-kaupassa. Italiassa kappale julkaistiin myös radiosinglenä.
”"Slut!"” nousi Yhdysvalloissa Billboard 100 -listan sijalle 3. Samalla viikolla albumin toiset kappaleet ”Is It Over Now?” ja ” Now That We Don’t Talk” olivat sijoilla yksi ja kaksi. ”"Slut!"” nousi kymmenen kärkeen myös muun muassa Isossa-Britanniassa, Kanadassa, Australiassa ja Uudessa-Seelannissa.
Tyyli ja sanoitukset

Kappale on hidastempoinen popballadi. Sanoitukset kertovat intensiivisestä romanssista, joka kohtaa vastustusta ulkopuolelta. Swift kommentoi kappaleessa kritiikkiä, jota hän ja moni muu nainen on saanut, kun on seurustellut muiden mielestä liian monien miesten kanssa.
Julkaisu

”"Slut!"” oli alun perin tarkoitettu Swiftin vuoden 2014 albuille 1989, mutta jätettiin pois albumilta. Swiftin mukaan pääsyy oli se, että kappaleessa oli sama teema kuin albumin kappaleessa ”Blank Space”. Toisena syynä oli, että kappaleessa oli Swiftin mielestä Kalifornian tunnelma, kun taas albumi kuvasi New Yorkia.
Kappale levytettiin uudelleen ja lisättiin albumin uudelle versiolle 1989 (Taylor’s Version) vuonna 2023. Albumi 1989 (Taylor’s Version) on uudelleen levytetty versio alkuperäisestä albumista. Swift levyttää vanhaa tuotantoaan uudelleen levy-yhtiökiistojen takia.
”"Slut!"” julkaistiin promosinglenä iTunes-kaupassa. Italiassa kappale oli myös radiosingle. Akustinen versio kappaleesta julkaistiin Swiftin verkkokaupassa albumin digitaalisella Deluxe+-versiolla.
Listasijoitukset

| Maa ja lista | Korkein sija |
| --- | --- |
 Alankomaat (Single Top 100): 38
 Australia (ARIA Charts): 4
 Brasilia (Billboard): 96
 Filippiinit (Billboard PH Hot 100): 12
 Intia (IMI, ulkomaiset singlet): 13
 Irlanti (IRMA): 6
 Iso-Britannia (Britannian singlelista): 5
 Japani (ulkomaiset singlet, Billboard Japan): 16
 Kanada (Canadian Hot 100): 3
 Kreikka (ulkomaiset singlet): 12
 Kroatia (Billboard): 6
 Liettua (AGATA): 49
 Malesia (Billboard): 19
 Norja (VG-lista): 17
 Portugali (AFP): 32
 Puola (suoratoisto): 55
 Ranska (SNEP): 137
 Ruotsi (Sverigetopplistan): 21
 Saksa (Gfk, Offizielle Top 100): 45
 Singapore (RIAS, Top Digital): 10
 Slovakia (Singles Digitál Top 100): 66
 Tanska (Hitlisten): 33
 Tsekki (Singles Top 100): 69
 Uusi-Seelanti (Recorded Music NZ): 5
 Vietnam (Billboard): 39
 Yhdistyneet arabiemiraatit (MENA Chart, IFPI): 15
 Yhdysvallat (Billboard Hot 100): 3
Billboard Global 200: 3
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | kultaa | Australian Recording Industry Association |
|  Brasilia | kultaa | Pro-Música Brasil |
|  Iso-Britannia | hopeaa | British Phonographic Industry |
|  Uusi-Seelanti | kultaa | Recorded Music NZ |
Huomioita

↑  Kappaleen koko nimi albumilla on ”"Slut!" (Taylor’s Version) (From the Vault)”. Lainausmerkit ja huutomerkki kuuluvat nimeen.
Aiheesta muualla

Kappaleen lyriikkavideo
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
Europa Nostra

Europa Nostra -palkinto
Europa Nostra (latinaa, Meidän Eurooppamme) on kulttuuriperintöä vaaliva eurooppalainen järjestö. Järjestö toimii yhteistyössä Euroopan unionin, Euroopan neuvoston ja Unescon kanssa. Järjestöön kuuluu kulttuuriperintöä vaalivia yhdistyksiä. Sillä on noin 400 eurooppalaista jäsenjärjestöä ja yhteisöjäsentä. Myös yksityishenkilöt hyväksytään jäseneksi.
Suomesta Europa Nostralla on henkilö- ja yhteisöjäseniä, joista merkittävimmät ovat Suomen Kotiseutuliitto ja Suomen arkkitehtiliitto SAFA, Suomen Kulttuuriperinnön Säätiö, Suomen Kulttuuriperintökasvatuksen seura, Pohjoismaisen konservaattoriliiton Suomen osasto ry ja Ritarihuone. Europa Nostran valtuustossa on yksi suomalainen edustaja, arkkitehti Tapani Mustonen.
Suomeen perustettiin maaliskuussa 2011 Europa Nostran suomalainen paikallisyhdistys Europa Nostra Finland. Yhdistys jatkaa Europa Nostra in Finland (EN-F) -yhteistyöverkoston työtä.  Europa Nostra Finlandin toimisto on Suomen Kotiseutuliitossa.
Yhdistyksen tarkoituksena on toimia Europa Nostra -järjestöön kuuluvien suomalaisten jäsenten yhdyssiteenä sekä toteuttaa Europa Nostran pyrkimyksiä Suomessa ylläpitämällä ja herättämällä tietoisuutta kulttuuriperinnöstä, edistämällä pääsyä tutustumaan siihen ja parantamalla kulttuuriperinnön käyttömahdollisuuksia.
Europa Nostra myöntää vuosittain palkintoja kulttuuriperintöä vaalivista hankkeista. Vuonna 2012 palkintoja myönnettiin eri sarjoissa kaikkiaan 28 hankkeelle. Palkinnon sai Suomesta joensuulaisen Tuupovaara-Seuran restaurointi- ja koulutushanke. Seuran palkkaamat pitkäaikaistyöttömät restauroivat 32 kulttuurihistoriallisesti arvokasta rakennusta. Lisäksi suoritettiin 8 ammattitutkintoa. Erityismaininnan sai suomalaisten opiskelijoiden konservointihanke Italiassa, konservointikohde oli Alvar Aallon suunnittelema paviljonki Venetsiassa. Turkulainen arkkitehti Benito Casagrande sai erityismaininnan elämäntyöstään, joka kohdistui muun muassa Turun historiallisen keskustan pelastamiseen.
Pääpalkinto (Grand Prix) tuli Suomeen viimeksi vuonna 2009, jolloin sen sai Kesälahden kirkon vanhan tapulin ansiokas restaurointityö.
Suomesta on palkittu lisäksi Tapiolan uimahallin peruskorjaus (2008), Helsingin yliopiston Porthanian peruskorjaus (2007) ja Kierikkikeskus (2002).
Aiheesta muualla

Europa Nostra